Eerste herdenking ná vrou met boom trou | Maroela Media
Kate Cunningham (Foto: Triangle News)
Kate Cunningham van Sefton, Merseyside in Engeland het haar van na "Elder" (vlierboom) verander toe sy en die boom by Rimrose Valley Country Park getrou het.
Sy erken haar 15-jarige seun was "bietjie" skaam daaroor.
Kate (38) het gesê die twee is liewer as ooit vir mekaar en hulle het geen planne vir 'n egskeiding nie. Die tradisionele geskenk vir 'n eerste herdenking is papier. Volgens Kate was dit een van haar beste besluite ooit.
Sy het haar kêrel en twee kinders by die huis gelos toe sy en twee vriende die herdenking met 'n glas sjampanje gevier het. Sy gaan kuier tot vyf keer per week by die boom. "Bome moet altyd eerste kom. Hulle hou ons aan die lewe," het sy gesê.
Sy het dadelik geweet die boom is "die een" en sy klim gereeld die boom.
"Dit was klein bietjie van 'n verleentheid vir my 15-jarige seun, maar hy sien nou die groter prentjie en verstaan waaroor dit gaan. Dit is iets wat my baie meer selfvertroue gegee het en ek gee nie om wat enigiemand anders sê nie."
Kate is geïnspireer deur vroue in Mexiko wat soortgelyke seremonies hou as 'n betoging om bewusmaking te skep oor onwettige houtkappery en ontbossing. Sy hoop dat haar lawwe taktiek ook die aandag sal fokus op 'n veldtog om seker te maak dat die Rimrose Valley Country Park nie in 'n verbypad omskep sal word deur Highways England nie. Plaaslike inwoners het 'n veldtog gehou om te voorkom dat die verbypad, wat verkeersknope sal verlig, gebou word. Die inwoners voer aan die pad sal die park verwoes en geraasbesoedeling veroorsaak.
Konstruksie aan die pad sou in 2020 begin het, maar dit is opgeskort weens die Covid-19-uitbreking.
Kate beplan 'n groot partytjie wanneer die inwoners se veldtog uiteindelik Highways England se plan verhoed.
"Ek hou daarvan om met die boom te praat. Ek sê hello en dankie vir die goeie energie. Ek voel soos 'n sterker, beter persoon wat meer toegewyd is as ooit tevore om seker te maak die veldtog is suksesvol. So belangrik as wat die veldtog is, dink ek ook aan die verwoesting wêreldwyd. Die wêreld is so mooi en dit kan nie alles net swartgallig en wanhopig wees nie."
Sy versoek 'n jaarlikse "Trou-met-'n-boom-dag" en moedig ander Britte aan om ook met plante te trou.
Is daar pille vir dit……………………..
Jy kort 'n kopdokter.
Ek is seker sy het boom gerook
Hoog bed…. en ver van die huis af.
Daar is mos 'n liedjie met woorde "I talk to the trees but they dont listen to me", ek sal ook nie met haar wil praat as ek 'n boom was nie. Is dit dslk 'n geval die appel het nie ver van die boom geval nie. Sy is beslis hoog in die takke.